Mandla Mandela weer in die sopMandla Mandela Mandla Mandela, die omstrede kleinseun van oud-president Nelson Mandela wat Mandela se kinders se grafte sonder toestemming geskuif het, is weer in die sop nadat hy glo ŉ vuurwapen op iemand gerig het. Lt.kol. Mzukusi Fatyela, ŉ polisiewoordvoerder van die Oos-Kaap, het Woensdag gesê ŉ man wat Mandla daarvan beskuldig dat hy hom met ŉ vuurwapen gedreig het, het Dinsdagaand ŉ klagte van die rig van ŉ vuurwapen by die polisie aanhangig gemaak. Mandla het na bewering ŉ vuurwapen op die man gerig en gedreig om hom te skiet tydens ŉ argument in Nelson Mandelarylaan in Mthatha. Geen inhegtenisname is nog gemaak nie.